**1.NAPIREND**

**E l ő t e r j e s z t é s**

**Mindszentkálla Község Önkormányzat Képviselő-testületének**

**2017. december 5-i nyilvános ülésére**

**Tárgy: Mindszentkálla Község Önkormányzat Képviselő-testület Polgármesterének jutalmazása**

**Előterjesztő: Csombó Zoltán alpolgármester**

**Előkészítette: Tóthné Titz Éva jegyzőt helyettesítő aljegyző**

 **Előterjesztő Jogszabállyal nem ellentétes**

 **Tóthné Titz Éva jegyzőt helyettesítő aljegyző**

Tisztelt Képviselő-testület!

A főállású polgármester illetményét a Magyarország helyi önkormányzatairól szóló 2011. évi CLXXXIX. törvény meghatározza, a Képviselő-testületnek mérlegelési jogköre nincs.

A jogszabályban meghatározott rendelkezések alapján a megállapítható tiszteletdíj összegét a táblázat tartalmazza.

|  |  |  |  |  |
| --- | --- | --- | --- | --- |
| **lakosságszám** | **polgármesteri illetmény****(főállású)** | **polgármesteri (főállású) költségtérítés** | **polgármesteri tiszteletdíj****(társadalmi megbízatású)** | **polgármesteri (társadalmi megbízatású) költségtérítés** |
| 500 fő és az alatti | 299. 151 Ft | 44. 873 Ft | **149. 576 Ft** | **22. 436 Ft** |

Mindszentkálla településen a polgármesteri tisztség társadalmi megbízatásként került betöltésre, a polgármester részére az időközi választásokat követően 149.576,-Ft tiszteletdíj és 22.436,-Ft költségtérítés került megállapításra, mely összegtől eltérni nem lehet.

Az alpolgármester részére havi 70.400,-Ft tiszteletdíj került megállapításra.

Az időközi választásokon 2017. október 1-én Németh László István került polgármesterként megválasztásra, aki az ezt megelőző időszakban a település alpolgármestere volt. Az előző polgármester lemondását követően július 1-től mint alpolgármester a választásokig ellátta a településen a polgármesteri feladatokat is.

Tekintettel a többlet feladatok ellátására a Képviselő-testület részére jutalmat szeretne megállapítani, a 2017. évben végzett alpolgármesterként ellátott munkára és a polgármesteri munkára tekintettel.

A közszolgálati tisztviselőkről szóló 2011. évi CXCIX. törvény 225/H.§-a szerint, állapítható meg a polgármester részére jutalom.

**„225/H. §**[**360**](http://net.jogtar.hu/jr/gen/hjegy_doc.cgi?docid=A1100199.TV#lbj360param) **(1) A képviselő-testület határozatával jutalmat állapíthat meg a polgármesternek meghatározott időszakban végzett munkája értékelése alapján. A jutalom évi mértéke nem haladhatja meg a polgármestert megillető illetmény vagy tiszteletdíj hathavi összegét.**

**(2) Ha a polgármesteri tisztség év közben keletkezik vagy szűnik meg, az (1) bekezdésben meghatározott jutalom időarányos része állapítható meg.”**

Az alpolgármesterre a polgármesterre vonatkozó rendelkezéseket kell alkalmazni a következők szerint:

**„225/K. §**[**363**](http://net.jogtar.hu/jr/gen/hjegy_doc.cgi?docid=A1100199.TV#lbj363param)(1) Ha e törvény eltérően nem rendelkezik**, a polgármesteren az alpolgármestert**, a megyei közgyűlés elnökét, alelnökét, a főpolgármestert, a főpolgármester-helyettest is érteni kell.”

Németh László István részére megállapítható jutalom összege, alpolgármesteri munkára tekintettel 2017-ben 9 hónap figyelembevételével bruttó 316.800,-Ft, polgármesteri munkára tekintettel 2017-ben 2 hónap figyelembevételével 149.576,-Ft.

Tekintettel a fent leírtakra a maximálisan adható jutalom összege összesen bruttó 466.376,-Ft.

A Képviselő-testület javasolja Németh László István részére bruttó 226.000,-Ft összegű jutalom megállapítását.

*Határozati javaslat:*

**MINDSZENTKÁLLA KÖZSÉG ÖNKORMÁNYZATA KÉPVISELŐ-TESTÜLETE**

**……./2017. (….) HATÁROZATA**

***A polgármester jutalmának megállapításáról***

Mindszentkálla Község Önkormányzata Képviselő-testülete Németh László István, társadalmi megbízatású polgármester részére a közszolgálati tisztviselőkről szóló 2011. évi CXCIX. törvény 225/H.§-a és 225/K §-a alapján jutalmat állapít meg, melynek összege bruttó 226.000,-Ft.

A jutalom összege a 2017. évi költségvetés tartalék keret terhére biztosított.

A Képviselő-testület felkéri az alpolgármestert, hogy intézkedjen a polgármester jutalmának kifizetése iránt.

Felelős: Csombó Zoltán alpolgármester

Határidő: azonnal.